نوید عالم

نوید عالم (16 ستمبر 1973ء - 13 جولائی 2021ء) پاکستانی فیلڈ ہاکی کے کھلاڑی تھے۔ انہوں نے 1996ء کے سمر اولمپکس میں مردوں کے ٹورنامنٹ میں حصہ لیا تھا۔ 

نوید عالم 1994کے ہاکی ورلڈکپ کی فاتح پاکستان ٹیم کے رکن تھے جب کہ اولمپکس، چیمپئنز ٹرافی اور ایشین گیمز سمیت بے شمار ایونٹس میں پاکستان کی نمائندگی کی تھی۔

نوید عالم پاکستان ہاکی ٹیم، چین ہاکی ٹیم اور بنگلا دیش ہاکی ٹیم کے بھی کوچ رہ چکے تھے۔

نوید عالم نے 2008ء میں بیجنگ اولمپک کھیلوں میں قومی ٹیم کے منیجر کی حیثیت سے خدمات انجام دی تھیں۔

پاکستان نے 2008ء کے اولمپکس میں آٹھویں نمبر پر کامیابی حاصل کی تھی، پی ایچ ایف نے نوید عالم کو 2016ء میں ڈائریکٹر ڈیولمپنٹ اور ڈومیسٹک بھی مقرر کیا تھا۔

سابق اولمپیئن کا شمار پاکستان کی تاریخ کے بہترین سینٹر فارورڈز میں سے ایک میں کیا جاتا تھا جو خدا داد صلاحیتوں سے مالا مال تھے، انہوں نے اس دور میں متعدد ریکارڈ اپنے نام کیے جب پاکستان بین الاقوامی سطح پر ہاکی کی حقیقی طاقت تھا۔

وفات
7 جولائی 2021ء میں نوید عالم کو بلڈ کینسر کی تشخیص ہونے کی اطلاع ملی۔ انہوں نے علاج معالجے کے لئے حکومت سے مالی تعاون کا مطالبہ کیا۔ شوکت خانم میموریل کینسر ہسپتال اور ریسرچ سینٹر میں کیمیائی علاج کے بعد 13 جولائی 2021ء کو 47 سال کی عمر میں لاہور میں وفات پاگئے۔ آبائی علاقہ شیخوپورہ میں تدفین کی گئی۔

حوالہ جات 

1996ء گرمائی اولمپکس میں شریک ہاکی کھلاڑی
2021ء کی وفیات
اولمپک میں پاکستان کی نمائندگی کرنے والے ہاکی کے کھلاڑی
ایشیائی کھیل 1994ء کے فیلڈ ہاکی کھلاڑی
ایشیائی کھیل 1994ء میں تمغا یافتگان
ایشیائی کھیلوں میں پاکستانی کانسی تمغا یافتگان
پاکستانی ہاکی کے مرد کھلاڑی
ہاکی میں ایشیائی کھیل تمغا یافتگان
پاکستان میں سرطان سے اموات
Short description is different from Wikidata